Gandia treballa en noves inversions per a continuar la millora i la modernització dels polígons
20 gener 2021

## Gandia treballa en noves inversions per a continuar la millora i la modernització dels polígons20 gener 2021Última actualització: 14 juliol 2025

![](../gestion/img/d9aad3a624d4ac5bd7dc03791352ed6fb725fe14954149bde15a43f0797f7bcc.jpg)  
  

El **V****icealcalde i regidor d’Urbanisme, Josep Alandete**, i l’**edil delegat de Polítiques Econòmiques i Indústria, Ferran Martínez,** s’han reunit de forma telemàtica aquest migdia amb els representants de les àrees industrials Alcodar i Benieto per tal de concretar les actuacions previstes que es presentaran a la nova convocatòria de l’Institut Valencià de Competitivitat Empresarial (IVACE). La **Conselleria d’Economia Sostenible, Sectors Productius, Comerç i Treball**, que dirigeix **Rafael Climent**, reprèn així la convocatòria de subvencions per a la modernització i millora dels polígons industrials de 2020, que va haver de suspendre com a conseqüència de la crisi sanitària.

En concret, són dos propostes d’actuació de 200.000 € cadascuna, i en el cas del polígon de Benieto inclouen la millora del carril bici, la incorporació i la millora de la vídeo-vigilància, la millora de l’enllumenat públic i les zones verdes, així com la millora de la xarxa viària. _«Sobretot, la implementació d’un sistema d’incendis que permetrà una major seguretat en tot el polígon»,_ com ha informat Alandete.

Pel que fa a Alcodar, les actuacions previstes són també la millora de l’enllumenat, les zones verdes i la xarxa viària, senyalització de tot el polígon... _«I també l’allargament del carril d’acceleració a l’eixida del polígon, que permetrà una major comoditat a l’hora d’incorporar-se_ _a la carretera»_, ha explicat el vicealcalde.

Per la seua banda, Martínez ha recordat que és la tercera convocatòria anual de l’IVACE en la que participa Gandia. _«Amb les inversions que anem aconseguint gràcies a les ajudes busquem l’objectiu d’arribar a eixa fita de modernització dels nostres polígons per a situar-los en el nivell més alt possible, com a àrea_ _industrial avançada, la màxima categoria de polígons»__._ Això servirà per a aportar major competitivitat a les indústries instal·lades als nostres polígons i augmentar la capacitat de Gandia per a atraure inversions. _«E__n això_ _estem treballant els darrers anys i és molt fàcil contrastar-ho visitant-los__._ _Per tant, una iniciativa molt encertada de la Conselleria d’Economia Sostenible, que hem aprofitat molt els darrers anys i estic convençut que 2021 no serà una excepció»_, ha conclòs.